Ibrahim Pendek

Ibrahim Hassan atau lebih dikenali sebagai Ibrahim Pendek (1932 – 25 November 2003) ialah seniman filem Melayu terkenal bukan sahaja terhadap lakonan tetapi juga istimewa kerana beliau dikurniakan dengan tubuh badan yang kerdil iaitu berketinggian 130cm. Antara filem-filem terkenal lakonan beliau ialah Ali Baba Bujang Lapok, Nasib Si Labu Labi dan Keluarga Si Comat.

Penglibatan dan kerjaya seni
Ibrahim telah memulakan kerjaya seninya sejak tahun 1950-an lagi. Beliau telah meninggalkan kampung halamannya pada tahun 1953 untuk ke Singapura merantau mencari rezeki. Pada masa itu, beliau tidak terlintas difikirannya untuk menjadi pelakon. Rezeki untuk menapak dalam bidang perfileman datang kepadanya apabila diterima bekerja sebagai operator projektor di Studio Jalan Ampas. Semasa berkelah, beliau bertemu dengan Run Run Shaw, pemilik syarikat tempat beliau bekerja dan menawarkannya bekerja sebagai budak pejabat. Sewaktu bekerja di situ, beliau tinggal serumah dengan seniman S. Sudarmaji dan bermula ketika itulah beliau telah mendapat peluang berlakon dalam beberapa buah filem sebagai pelakon tambahan. Ini berterusan sehinggalah beliau mendapat peluang lebih besar dalam filem Panggilan Pulau dengan memegang watak sebagai Ramli bersama P. Ramlee, S. Kadarisman dan Normadiah pada tahun 1954. Selepas itu, kerjaya lakonan beliau terus berkembang dan, sesuai dengan perwatakan beliau yang kelakar, beliau diberi peluang berlakon di dalam beberapa buah filem lain, antaranya seperti Kipas Hikmat, Anakku Sazali, Hantu Jerangkong, Pusaka Pontianak, Siti Muslihat dan di bawah arahan P. Ramlee seperti Pendekar Bujang Lapok, Ali Baba Bujang Lapok dan Nasib Si Labu Labi. 

Cipta Sejarah
Sewaktu berlakon dalam filem Ali Baba Bujang Lapok, pihak  Universal International, Hollywood yang mengadakan lawatan ke Studio Jalan Ampas telah tertarik dengan lakonan beliau dalam filem tersebut. Dari saat itulah pihak Universal International telah menghantar surat tawaran kepadanya untuk berlakon sebagai pembantu seorang doktor dalam filem keluaran Hollywood itu. Bermula detik indah itulah beliau telah mencatat sejarah agung perfileman Melayu kerana beliau ialah pelakon Melayu pertama berlakon dalam filem keluaran Hollywood bersama Rock Hudson dan Gena Rowlands dalam filem  The Spiral Road  pada tahun 1962. Selepas mencatat sejarah berlakon dalam filem tersebut, beliau telah ditawarkan sekali lagi oleh pihak Hollywood untuk terus berlakon dalam filem-filem keluarannya tetapi hajat beliau tidak kesampaian untuk meneruskan kerjaya beliau di sana kerana pihak pemerintah pada ketika itu tidak meluluskan Visa beliau.

Setelah tertutupnya Studio Jalan Ampas di Singapura, beliau meneruskan kerjaya beliau di Kuala Lumpur dan berlakon di dalam beberapa buah filem lagi antaranya Keluarga Si Comat, Pendekar, Tuan Badul, Penyamun Tarbus, Serampang Tiga, Da Di Du, Setinggan, Sikit Punya Gila, Anak Sulung Tujuh Keturunan dan Jejaka Perasan. Filem terakhir beliau ialah XX Ray arahan Aziz M. Osman pada tahun 1992. 

Selepas lama menyepi dari dunia lakonan, beliau banyak menghabiskan masa dengan perniagaan menjual makanan di sekitar tempat tinggalnya di Cheras, Kuala Lumpur. Walaupun banyak menerima tawaran berlakon, beliau terpaksa menolak tawaran tersebut kerana kesihatan beliau yang tidak mengizinkan dan beliau bimbang tidak dapat memberikan komitmen sepenuhnya. Walau bagaimanapun, beliau sempat menghabiskan sebuah "telefilem" (VCD) dan ia juga merupakan lakonan terakhir beliau bertajuk Selamat Hari Jadi Abah.https://ladybosz.com/2023/11/10/ibrahim-pendek-martabatkan-bahasa-melayu-di-hollywood/

Perkahwinan
Sepanjang kehidupan beliau, beliau pernah berkahwin sebanyak dua kali dengan Che Hasnah Mohd Amin dan Asiah Osman. Kedua-dua perkahwinan tersebut tidak berkekalan. Dalam tempoh perkahwinan tersebut, beliau dikurniakan dengan tujuh orang cahaya mata.

Meninggal Dunia
Beliau menghembuskan nafas terakhir ketika berusia 71 tahun pada 25 November 2003 pada pukul 9:00 pagi ketika umat Islam sedang menyambut Aidilfitri, selepas menjalani pembedahan di bahagian perut di Hospital Universiti Kebangsaan Malaysia. Sebelum itu, beliau telah ditempatkan di Unit Rawatan Rapi (ICU) selama dua minggu akibat penyakit buah pinggang, paru-paru berair dan sesak nafas. Jenazah beliau selamat dikebumikan di Tanah Perkuburan Islam Taman Midah, Cheras, Kuala Lumpur.

Filemografi

Filem
 Tahun Tajuk Watak Catatan 1953 Mangsa Filem pertama, pelakon tambahan 1954 Iman Pelakon tambahan  Panggilan Pulau Ramli   Kechewa Ibrahim 1955 Jubah Hitam  Filem hilang  Kipas Hikmat Ibrahim Menyerah Panjang  1956 Bernoda Ibrahim  Anak-ku Sazali Pendek  Keluarga Tolol Pendek 1957 Kembali Seorang Belantara Hantu Jerangkong Ketot1958 Taufan  Pendek Sri Menanti Hantu Kubor Ketot The Circus Filem Hong Kong 1959 Saudagar Minyak Urat Tuan Pendek Pendekar Bujang Lapok  Berahim Penampilan khas 1960 Isi Neraka Pendek Lela Manja Endot 1961 Panji Semerang Pengikut Raden Inu  Ali Baba Bujang Lapok Sarjan Si Tanggang Orang Kampung Indera Bangsawan  Si Gambar  Rahsia Kejadian Anak Filem hilang  Aneka Hiboran 1962 The Spiral Road Stegomyia Filem Hollywood  Siti Muslihat Khadam / Pendek  Batu Durhaka 1963 Pilih Menantu Pendek Nasib Si Labu Labi Haji Ibrahim   Kasih Tanpa Sayang  Pendek 1964 Mambang Moden Manan Siapa Besar Jiran 1  Dupa Cendana  1965 Melanchong Ke Tokyo Filem hilang  Pusaka Pontianak Comat  Dayang Senandong Kecut Sayang Si Buta Pendek 1966 Aksi Kuching Ibrahim  Sri Andalas Labu  1968 Raja Bersiong Pendek  Mat Lanun   1969 Mat Toyol Orang Upahan Rahim Filem terakhir di Singapura  1975 Keluarga Si Comat  Comat  1977 Pendekar  1979 Tuan Badul  Ibrahim1980  Penyamun Tarbus Dirinya sendiri Sumber Ilhamku1981 Serampang Tiga Jalur   Da Di Du  Bada  Setinggan Bakar 1982 Sikit Punya Gila Pak Ibrahim   Anak Sulung Tujuh Keturunan Panjang1986 Jejaka Perasan Atan Aniaya Jenayah 1988 Gila-Gila Si Pikoy Cebol Filem usahasama Malaysia-Filipina 1989 Hero  Ibrahim  Awang Spanar  Tuan Malek Ragam Pemandu Bos Geng Pencuri Kereta 1992 XX Ray Paragas  Filem terakhir

Telefilem
 Tahun Tajuk Watak Saluran TV Catatan  2003 Selamat Hari Jadi Abah Zainundin (Abah) VCD Telefilem pertama dan terakhir

Rujukan 

Pautan luar


Kategori:Kelahiran 1932
Kategori:Kematian 2003
Kategori:Pelakon Melayu
kategori:Pelakon lelaki Malaysia
Kategori:Pelakon lelaki Malaysia abad ke-20
Kategori:Pelakon filem Malaysia
Kategori:Pelakon televisyen Malaysia
Kategori:Pelawak Melayu
Kategori:Pelawak Malaysia
Kategori:Orang dari Taiping
Kategori:Orang dari Perak
Kategori:Orang Malaysia berketurunan Melayu
Kategori:Muslim Malaysia
Kategori:Warga Studio Jalan Ampas